Eduarda Amorim

Eduarda Idalina Amorim Taleska () er ein brasiliansk handballspelar frå Blumenau i Santa Catarina-delstaten, som vart verdsmeister med Brasil i 2013. Sidan 2009 har ho vore venstre rykkromspelar i den ungarske klubben Győr. Amorim vart kåra til verdas beste kvinnelege handballspelar 2014 av Det internasjonale handballforbundet (IHF).

Amorim spelte på lag i heimlandet til 2006. I februar 2006 byrja ho spele på Kometal Skopje i Makedonia. Då Kometal var i ferd med å gå konkurs vinteren 2009, vart Amorim og fleire andre spelarar løyst frå kontraktane. Sidan den gongen har ho vore aktiv i Győr og vunne tre meisterligapokalar med det ungarske laget, høvesvis 2013, 2014 og 2017. 

I åra frå 2007 til 2017 har Amorim delteke i fem verdsmeisterskap og alle tre sommarleikane i perioden. Ho var sentral då Brasil vann verdmeisterskapen 2013 etter finalesiger 23-22 mot vertslandet Serbia. I den meisterskapen vart ho også kåra til den beste spelaren i meisterskapen.

Kjelder
Denne artikkelen bygger på «Eduarda Amorim» frå ,  den 10. desember 2017.  



Kategori:Brasilianske handballspelarar
Kategori:Verdsmeistrar i handball
Kategori:Brasilianske deltakarar under sommar-OL 2008
Kategori:Handballspelarar under sommar-OL 2008
Kategori:Brasilianske deltakarar under sommar-OL 2012
Kategori:Handballspelarar under sommar-OL 2012
Kategori:Brasilianske deltakarar under sommar-OL 2016
Kategori:Handballspelarar under sommar-OL 2016
Kategori:Brasilianske deltakarar under sommar-OL 2020
Kategori:Handballspelarar under sommar-OL 2020